**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

##### « » -------------------- 2016 Թ. N ----- Ա

**ՀՀ ԼՈՌՈՒ ՄԱՐԶԻ ԱԼԱՎԵՐԴԻ ՀԱՄԱՅՆՔԻՆ ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

Հիմք ընդունելով Հայաստանի Հանրապետության քաղաքացիական օրենսգրքի 605-րդ հոդվածի, «Պետական կառավարչական հիմնարկների մասին» Հայաստանի Հանրապետության օրենքի 4-րդ, «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածների պահանջները՝ Հայաստանի Հանրապետության կառավարությունը որոշում է.

1. «Հայաստանի Հանրապետության Լոռու մարզպետարանի աշխատակազմ» պետական կառավարչական հիմնարկի տնօրինության՝ ՀՀ Լոռու մարզի Ալավերդի համայնքի Սանահնին Կայարան թաղամաս N 19/1 հասցեում գտնվող, 9592591 ՀՀ դրամ կադաստրային արժեքով ու 508 քառ. մետր մակերեսով մասնաշենքը, 50.5 քառ.մետր պարիսպը Ալավերդու Ալ.Մյասնիկյանի անվան N 7 միջնակարգ դպրոցին ամրացված և դրա զբաղեցրած, օգտագործման ու սպասարկման համար անհրաժեշտ 0.1660 հեկտար հողամասը՝ 311059 ՀՀ դրամ կադաստրային արժեքով, այսուհետ` գույքը, հետ վերցնել և նվիրաբերել Հայաստանի Հանրապետության Լոռու մարզի Ալավերդի համայնքին` որպես մանկապարտեզ օգտագործելու պայմանով:

2. Հայաստանի Հանրապետության Լոռու մարզպետին՝ սույն որոշումն ուժի մեջ մտնելուց հետո երկամսյա ժամկետում սահմանված կարգով ապահովել սույն որոշման 1-ին կետում նշված գույքի հանձնման-ընդունման աշխատանքների կատարումը և նվիրա­բերության պայմանագրի կնքումը՝ դրանում սահմանելով, որ՝

1) շինությունը որպես մանկապարտեզ օգտագործելու համար Ալավերդի համայնքը պարտավոր է սույն որոշումն ուժի մեջ մտնելուց հետո սույն որոշման 1-ին կետում նշված շինության վերանորոգման և գույքի ձեռքբերման համար կատարել համապատասխան ներդրումներ` մինչև 2016 թվականի ավարտը՝ 11.54 մլն. դրամ, 2017թվականին՝ 7.5 մլն. դրամ:

2) համայնքապետարանը պարտավոր է սույն կետի 1-ին ենթակետով նախա­տեսված ներդրումների կատարումը հավաստող համապատասխան փաստաթղթերը ներկայացնել Հայաստանի Հանրապետության Լոռու մարզպետարան՝ յուրաքանչյուր կիսամ­յակի ավարտից հետո 15-օրյա ժամկետում.

3) պայմանագրից բխող ծախսերը ենթակա են իրականացման Հայաստանի Հանրապետության Լոռու մարզի Ալավերդի համայնքի միջոցների հաշվին: